
___________________________________________________________________________
	Sarkady Sándor: Nyár
Dünnyög a dongó,

forró nyár-

álmos a lepke,

lustán száll.

Szitakötő zümmög,

öreg béka hümmög-

záport vár.

Szól a pacsirta,

zengő nyár-

búzamezőben

fürj sétál.

Bókol a búza,

pipacs koszorúzza-

sarlót vár.

ELBALLAGTUNK…                                 „Bár zord a harc, megéri a világ,





             



Ha az ember az marad, ami volt;





              



Nemes, küzdő, szabadlelkű diák.”












(Ady Endre)
                                                    Osztályfőnök

                                                                 Petrusán Jánosné
                                                                          8. osztály

	Bordás Balázs

Bordás Renáta

Juhász Krisztián

Kálló Dávid

Kóra Imola Barbara

       Kucsera Márk József

	Leel-Őssy Nikolett

Megyesi Ákos

Rácz Máté

Szilágyi Henriett
Török Dzsenifer


                                 Tanulmányaitok folytatásához sok sikert kívánunk!
KÉPVISELŐ-TESTÜLETI ÜLÉSEK

Sarkadkeresztúr Község Önkormányzatának Képviselő-testülete a 2013. május 23-án tartott soros ülésen első napirendi pontként a polgármester lejárt határidejű határozatokról és a két testületi ülés között hozott döntésekről szóló jelentését hallgatták meg.
196/2012. (XII.12.) sz. önkormányzati határozatával a képviselő-testület az önkormányzat óvoda intézménye 
óvodavezető (magasabb vezető) munkakör betöltésére pályázatot írt ki. A határozat értelmében az óvodavezető munkakör betöltésére a pályázati kiírás megtörtént. A beérkező pályázatok elbírálására a júniusi képviselő-testületi ülésen kerül sor.
50/2013. (IV.24.) sz. önkormányzati határozatával a képviselő-testület az önkormányzat 2012. évi költségvetésének elfogadását a könyvvizsgálói jelentés tartalmának megismeréséig elnapolta. A képviselő-testület a könyvvizsgálói jelentést a 2013. április 26-án megtartott soron kívüli ülésre megkapta, mely szerint a 2012. évi zárszámadást elfogadta.
54/2013. (IV.24.) sz. önkormányzati határozatában a képviselő-testület határozatában hozzájárulását adta ahhoz, hogy az Alföldvíz Zrt., mint „A Békés Megyei Vízművek Zrt. üzemeltetésében lévő vízbázisok biztonságba helyezése” című KEOP-2.2.3/B09-2010-0004 számú projekt kedvezményezettje a folyamatban lévő beruházást változatlan formában, a támogatási szerződésben vállalt kötelezettségek szerint végezze el. A képviselő-testület felhatalmazta a polgármestert a megállapodás aláírására. A megállapodás aláírása megtörtént.
59/2013. (IV.24.) sz. önkormányzati határozattal a képviselő-testület hozzájárult a 2013. május 19-én tartandó Pünkösd Kupa megrendezéséhez. A Pünkösd Kupa a jelzett időpontban megtartásra került, és az elmúlt évekhez viszonyítva egy kisebb, de egy nagyon jó hangulatú rendezvényen vagyunk túl. A versenyre 13 csapat nevezett, mindezek mellett több programot szerveztünk családi nap résztvevőinek. Köszönetem szeretném ezúton kifejezni a szervezőknek, valamint mindazoknak, akik tettek egy kicsit is a nap sikeressége érdekében. 
66/2013. (V.15.) sz. önkormányzati határozatban Sarkadkeresztúr Község Önkormányzatának Képviselő-testülete a DAOP-3.2.1/B-09-2010-0001 számú pályázat, a „Helyi és távolsági autóbusz-közlekedés infrastruktúrájának biztosítása Sarkadkeresztúr – Sarkad – Mezőgyán települések területén” tárgyban kiírt hirdetmény közzététele nélküli tárgyalásos eljárás során benyújtott ajánlatok közül a Bíráló Bizottság javaslata alapján 
- Sarkadkeresztúr – Mezőgyán települések vonatkozásában a JU-KO Építőipari és Szolgáltató Kft. (2112 Veresegyház, Lévai út 46.) és Veresmester Ingatlanfejlesztő Kft. (2112 Veresegyház, Gyermekliget u. 32.), 

- Sarkad vonatkozásában a PODESZT Építőipari Kft. (5720 Sarkad, Őssy u. 2.) kivitelezőket nyertesnek nyilvánította.
Előre láthatóan a szerződés megkötésére május 27-én vagy 28-án kerül sor Sarkadkeresztúron. A projekt befejezése november 30-a, a pénzügyi lehívás határideje október 31.
A két testületi ülés között történt fontosabb események és döntések:

● 2013. április 29-én Szelezsán Róbert ügyvéd úr ellenjegyzésével az Önkormányzat részéről használatra átadásra került a Tankerület részére az Általános Iskola és a Sportcsarnok – a már korábban előkészített dokumentumok alapján.

● 2013. május 8-11-én Murakeresztúr-Petrikeresztúron ifjúsági diáktalálkozón vettünk részt kis delegációnkkal, ahol a sarkadkeresztúri gyerekek nagyon szoros versenyben 4. helyezést értek el, 1 ponttal lemaradva a 3. helyről. A diáktalálkozó keretében bemutatásra került Mura- és Petrikeresztúr, valamint a „Göcsej-i” táj szépsége, valamint az augusztusi találkozóról hallhattunk részleteket, elsősorban a finanszírozás oldalából. 

● 2013. május 13. Sarkad: Tájékoztatást kaptunk arra vonatkozóan, hogy az állam a Járó-beteg Szakellátókat május 1. napjától nem vette át, így a teher továbbra is a megmarad, pozitívum, hogy a Vezetőség és a tagság között egyezség született, mely alapján, ha a nem fizető tagok a tartozásra való tekintettel részletfizetést vállalnak, akkor előre láthatóan további pótbefizetések nem lesznek elrendelve. A vállalásunkat teljesítettük.

● 2013. május 15-én községünkben a Magyar Élelmiszerbank által támogatott élelmiszersegély jól szervezett osztása történt meg – tészta, liszt és kristálycukor formájában. Ezúton szeretném köszönetem kifejezni az osztás szervezőinek és az osztás lebonyolítóinak egyaránt. 
Második napirendi pontként a képviselő-testület a az önkormányzat 2012. évi gyermekjóléti és gyermekvédelmi feladatainak ellátásáról szóló átfogó értékelést fogadta el. A képviselő-testület megállapította, hogy a beszámoló magas színvonalon készült, tartalmában nagyon részletes, iránytűként szolgál a képviselő-testület ez irányú munkájának végzéséhez. 
A harmadik napirend keretében a Gyulai Hivatásos Tűzoltóparancsnokság 2012. évi tevékenységéről szóló tájékoztatót. A napirendet Tímár Csaba tű. főhadnagy és Kiss András tű. ezredes képviselte. A Zanócz István tű. alezredes által készített beszámoló a következőket ismertette: „A Gyulai Hivatásos Tűzoltóparancsnokság személyi állománya a tűzoltóság történetében kiemelkedő jelentőségű 2012. évi tevékenységét a gyorsan változó jogszabályi keretek között, a szervezeti átalakulás szülte újszerű élethelyzethez alkalmazkodva, hivatástudatát szem előtt tartva hajtotta végre. Több évtizedes várakozást követően - a 2010-ben benyújtott pályázat megvalósulásának eredményeként - műszakilag átadásra került a szertárakkal kibővített, átalakított és energetikailag korszerűsített tűzoltólaktanya. Az önkormányzat a tűzoltóság állami irányítás alá vonása ellenére kitartott pályázati elképzelése mellett, ezzel az országban szinte egyedül álló módon rendelte rövidtávú érdekei fölé a lakosság biztonságát és a tűzoltók emberibb munkavégzését egyaránt szolgáló építkezést.  Ez a támogatás ékes bizonyítéka annak, hogy egy a várost és térségét egyaránt szolgáló beruházással előre lehet vinni egy sokak számára fontos ügyet, az élet-és vagyonbiztonság ügyét. Az ünnepélyes átadásra 2012. 08. 31-én, a laktanya udvarán rendezett ünnepség keretében került sor Dr. Bakondi György tű. altábornagy Úr, a BM OKF Főigazgatója és Dr. Görgényi Ernő, Gyula Város polgármestere jelenlétében, közreműködésével. Az építkezés ideje alatt a tűzoltó állomány a kivitelezést tevőlegesen segítette, kiemelkedő és példaértékű erőfeszítést téve. A beruházással kapcsolatos többletmunka, az átszervezés kapcsán jelentkező feladatok, az utóbbi időszak nagyszámú, sokszor nagy kiterjedésű területtüzei terhelhetőségi próbatétel elé állították a gyulai tűzoltókat. Őszinte örömömre szolgál, hogy e kihívásoknak meg tudtunk felelni.”
A képviselő-testület a beszámolókat elfogadta.
A bejelentések között a képviselő-testület megtárgyalta a tanulmányi versenyeken helyezést elért tanulók jutalmazásáról szóló előterjesztést. A képviselő-testület az önkormányzat szűkös költségvetésére tekintettel a Sarkadkeresztúri Általános Iskolát 20.000.- Ft összegű vásárlási utalványban részesíti, mely összeget az Általános Iskola sport- és oktatási eszközök vásárlására fordíthat. A jutalmak átadására a 2013. június 14-én tartandó ballagási ünnepségen kerül sor.

***********

A június 27-én megtartott képviselő-testületi ülésen a képviselő-testület a polgármester jelentését az alábbiak szerint ismerhette meg:

69/2013. (V.22.) sz. határozatával a képviselő-testület elfogadta az önkormányzat 2012. évi gyermekjóléti és gyermekvédelmi feladatainak ellátásáról szóló átfogó értékelést. Az átfogó értékelés és a képviselő-testületi határozat a Békés Megyei Kormányhivatal Szociális és Gyámhivatala részére jóváhagyás végett megküldésre került.
76/2013. (V.23.) sz. önkormányzati határozatával a képviselő-testület az Általános Iskola tanulmányi versenyek során díjazást elért tanulók jutalmazására irányuló 81/2007. (IV.26.) KT. sz. határozatot figyelmen kívül hagyva, az önkormányzat szűkös anyagi helyzetére tekintettel az Általános Iskolát 20.000.- Ft összegű vásárlási utalványban részesítette. A jelzett összeget az Általános Iskola sport- és oktatási eszközök vásárlására fordíthatja. A vásárlási utalvány átadására a 2013. június 14-én megtartott általános iskolai ballagáson került sor. 
79/2013. (V.23.) sz. önkormányzati határozatában a képviselő-testület határozatot hozott arra vonatkozóan, hogy a „Sarkadkeresztúr szennyvíztisztító telep építése és szennyvízkezelésének fejlesztése” tárgyú projektre vonatkozóan a Csíky&Társa Beruházás-szervező Kkt. ajánlatát fogadta el. A megbízási szerződés aláírása megtörtént.
● Június 5-én a közös hivatal tanácskozó termében a közösségi közlekedés projekt kapcsán munkaterület átadására került sor. Az ülés során közműegyeztetésekre, valamint a fennálló problémák megbeszélése megtörtént. Két sarkalatos pontja van a beruházás kezdésének: az egyik a június 30-ai dátum, mivel a jelenlegi belvízberuházás vonatkozásában a közútra egyidejűleg egy forgalomkorlátozási engedély adható ki, és ez jelen pillanatban a Futizó Kft. részére van kiadva. Így a Magyar Közút Kht. a közösségi közlekedés kapcsán leghamarabb július 1-jét követően tudja kiadni az engedélyt. A másik probléma: több villany és telefonpózna érintett a kivitelezés során, ezeknek az áthelyezését soron kívül engedélyeztetni kell. 

● Június 10-én a Sarkadkeresztúri Óvodában évértékelő megbeszélést tartottunk a dolgozókkal közösen. 

● Június 14-én az általános iskolai ballagás lebonyolítására került sor a sportcsarnokban, ahol az önkormányzatot Megyesi Tibor alpolgármester képviselte, mivel ugyanezen időpontja volt várható Glattfelder Béla EU. Parlamenti Képviselő, aki a megújuló energiáról tartott előadást a hivatal tanácskozó termében. A képviselő úr vasárnapig érezte vendégszeretetünket, így ittléte alatt szó esett a sarkadkeresztúri energiapark jelen állásáról, valamint a megújuló energia vonatkozásában az intézmények biomassza kazánnal történő fűtéséről és melegvízzel való ellátásáról. 

● Június 19-étől 21-éig lehetőség nyílt a sarkadkeresztúri kisdelegációnak, akik a murakeresztúri ifjúsági találkozón a IV. helyen végeztek, hogy egy ausztriai jutalomúton vegyenek részt. 

● Június 22-én került sor a Mozgáskorlátozottak Helyi Csoportja megalakulásának 15 éves évfordulójára, ahol az önkormányzatot képviseltem. Vasárnap, 23-án pedig egész napos rendezvényen vehettünk részt a Baptista Gyülekezetnél, ahol a gyülekezet fennállásának 120 éves évfordulóját ünnepeltük, a valláshoz köthető Sarkadkeresztúrról elszármazottak találkozójával egybekötve.

● Átadásra került a Széchenyi u. 4. sz. alatti gyerekesélyes program keretében az Ifjúsági Közösségi Ház. 

A második napirendi pont keretében a képviselő-testület megtárgyalta a szennyvízberuházás helyzetéről, ezen belül a víziközmű társulat tevékenységéről szóló tájékoztatót. Bakucz Péter polgármester beszámolójában a következőket mondta el:
„A szennyvíztisztító teleppel kapcsolatban számtalan tárgyaláson vagyunk túl – az irányító hatóság – VÁTI – budapesti és békéscsabai képviseletével, az Alföldvíz Zrt-vel, a tervezővel, közbeszerzési szaktanácsadóval és még számtalan közreműködővel (Cséffa község, projektmenedzser, stb.). A hangsúly mindig a szennyvíztisztító telep vízjogi létesítési engedélyén volt/van, ugyanis ezen engedély nélkül nem kezdődhet el a telep megvalósítása. 2012 októberét követően a Környezetvédelmi Hatóság hiánypótlást rendelt el a benyújtott tervek és dokumentumok alapján, melynek határideje 2012, december 31-e volt. Ezzel egyidejűleg megállapítást nyert a technológiát adó Veolia Zrt. részéről, hogy jelen árakkal a beruházás nem fér bele a rendelkezésre álló megnyert pályázati pénzbe, ugyanis a HURO-s pályázathoz 2005/2006-os tervekhez az építésre vonatkozó árak már nem fedik a valóságot. Ez alapján a Veolia Zrt. az SBR technológia helyett ajánlott egy másik un. A2/O technológiát, amely belefér a megnyert pályázati pénzbe. Így egyeztetéseket követően kértük a Környezetvédelmi Hatóságot a hiánypótlási eljárás megszüntetésére és egyben kezdeményeztük az új technológiára vonatkozó vízjogi létesítési engedély kiadatását. Újabb tárgyalások sorozata, melyet követően a vízjogi létesítési engedély 2013. május 31-én kiadásra került. Ennek függvényében – az előző testületi ülésen történt döntés értelmében – a Csiky és Társa Beruházás-szervező Kkt – a szennyvíztisztító telep közbeszerzési eljárását megindította. A tervek szerint, ha a közbeszerzési eljárás sikeres lesz, akkor a telep építése július hónap végén legkésőbb augusztus hónap elején megkezdődhet. Ezzel egyidejűleg megkaptuk a Váti engedélyét a beruházás megvalósítására tekintettel a határidő hosszabbítását szeptember 30-i dátummal, de amint ez látható nagyon rövid idő – így már jelenleg folyamatban van egy újabb módosítási kérelem, amelyben kérjük a 2013. december 31-i határidő módosítást. Amennyiben, ha ezt megkapjuk – akkor a projekt pénzügyi zárása – 2014. január 31-én történhet. Kérdés lehet a próba üzem mikéntje!? A VÁTI részéről az az álláspont, mivel a próbaüzem már nem érinti a projekt pénzügyi oldalát – így részükről nem okoz problémát, ha a próbaüzem a jövő évre csúszik át. Szennyvíz csatorna: A Darfü, mint irányító hatóság kifejtette, hogy részéről feltételes módban a közbeszerzési eljárás megindulhat, de ez akkor válik érvényessé, ha szennyvíztisztító telep beruházása megkezdődik – ugyanis az álláspont az, ha nincs tisztító – akkor minek csatorna!? Ezek alapján a csatornára vonatkozó feltételes közbeszerzési eljárás megindítása folyamatban van – szintén a Csiky és Társa Beruházás-szervező Kkt részéről, mivel ha a telep beruházása megindul, akkor indulhatna a csatorna építése is, mivel a telep próbaüzem tekintetében nem lenne utolsó, ha a kihordásos szennyvíz mellett már megjelenne a csatornán érkező szennyvíz is.”
Deák Imre, a viziközmű társulat elnöke a következőkről tájékoztatta a képviselőket:

„Mint köztudott, 2011. december 21-én megalakult a víziközmű társulat, ez pedig azt jelenti, hogy 2012 januárjában szerződést kötöttem a KÖVITE Plusz Kft-vel ügyeink intézésére, havi 80 ezer forint + áfa összegben állapodtunk meg. Ez azt takarja, hogy ők intézik a könyvelési feladatainkat. Majd 2012. január 5-én megtörtént a cégbejegyzés, illetve Sarkadon az OTP-nél nyitottunk egy számlát, ekkor már csekkfüzetet is tudtunk igényelni. A csekkfüzet a későbbiek folyamán azért lényeges, mert amikor indokolt készpénzfizetés, akkor levesszük a számláról, és itt helyben az ügyintéző tudja intézni egyéb kötelességét, dolgait. Első körben az érdekeltségi hozzájárulást a sarkadkeresztúri önkormányzat minden egyes intézményére optimálisan kifizette 2.190 ezer Ft értékben, így megkezdhettük ügyeink intézését. Ebből Dr. Szathmáry Péter ügyvédnek kellett rögtön kifizetnünk a tiszteletdíját, amit az alakuló ülésen elvégzett. Januárban felkértem Czégény Lajosné ügyintézőt az adminisztrációs ügyek intézésére. A csekkek megrendelése megtörtént, ezek után megkezdődött a nyomtatása, melyek kiküldésre is kerültek. Az Alapító Okiratban úgy fektettük le, hogy 2012. március 1-jétől lesz az első havi befizetés. Mint említettem, a csekkek kiküldésre kerültek, több-kevesebb sikerrel az emberek éltek is vele. Az ügyek intézéséhez 2 db bélyegző készítése történt meg, és 2 db cégtábla került megrendelésre, ezt is a törvény írta elő. Az egyik bélyegző helyben, az irodában található, míg a másik Gyulán, a KÖVITÉ-nél van a könnyebb ügyintézés érdekében. A cégtábla a községháza bejáratánál, illetve az ügyintéző iroda ajtaján lett kihelyezve. Megszavaztunk még egy olyan dolgot, hogy adjunk azoknak is esélyt, akik esetleg lemaradtak vagy nem tudtak Fundamenta szerződést kötni, ezért februárban kaptak erre lehetőséget. Sajnos a téli időjárás miatt az első napot el kellett halasztani, és február 24-én meglepően sokan jöttek el szerződést kötni, de egyben azt is hozzá kell tenni, hogy sokan fel is mondták. Ezzel nem is volt semmi probléma, mert azzal a sebességgel, ahogy felmondták, már tudattuk bennük azt a reményt, hogy azt, amit számlanyitási díjat befizettek, 2.600.- Ft-ot, azt nem a társulat fogja lenyelni. Nem is ellenkeztek vele, tudomásul vették. Márciustól elkezdték az emberek fizetni a Fundamentát, illetve az egyösszegű befizetéseket,  akkor szembesültünk a számlán, hogy valójában nem olyan intenzitással jönnek a pénzek, ahogyan azt mi elvártuk. Gondoltam egy merészet, mivel a Sarkadi OTP-nél van a számlavezetésünk, hogy kellene egy kicsit ezt a pénzt megkamatoztatni. Ez a számításom nem jött be, ugyanis a Sarkadi OTP akkoriban 3,5 %-ot adott volna a lekötött betétekre, illetve a K&H bank közel 6 %-ot, de mivel akkor volt a tranzakciós díj, illetve a kamatadó, nem érte volna meg, nincs kamatoztatva a pénzünk, illetve ha ilyen bizonytalan a lakosság körében a befizetés, nem lehet kockázatot vállalni. Június környékén az önkormányzattal egy társberuházói megállapodást is sikerült kötnünk. Szintén ebben a hónapban a KÖVITE az OTP-hez beadott egy hitelkérelmet, ami a mai napig is ott van, nem tudjuk mi lesz a sorsa. Szeptember környékén a Fundamenta szerződőket, illetve az egyösszegű befizetőket felszólítottuk, akik a fizetési kötelezettségükkel elmaradtak. El kell, hogy mondjam, nem arról híres Sarkadkeresztúr lakossága, hogy betartsa azt, amit vállal. Ez azt eredményezte, hogy 2-3 hónap türelmi időt hagytunk részükre, és újra felszólítottuk őket abban bízva, hogy törvénytisztelő állampolgárok, és amit vállaltak, azt be is tartják. Sajnos ez megint nem így történt, október-november környékén már össze tudtuk hasonlítani azoknak a névsorát, akik kiküldésünk alkalmával nem teljesítették kötelezettségüket. Innentől kezdve átadtam a listát a jegyzőnek, hogy próbálkozzon a dologgal. A felhívás kiküldésre került december 20-ai dátummal. Nagyon kevés a remény arra, hogy ezt betartsák az emberek, biztos, van valami oka, ők tudják, csak azt nem kell elfelejteni, hogy a következő stádium a NAV. Joggal mondhatja bárki, hogy könnyű vagdalkozni a NAV-val, nem akarok senkit ijesztgetni, riogatni, engem azért választottak meg, hogy a törvényben előírtakat betartsam. Én ezeket igyekszem betartani, a társulat vagyonáért felelek, én a közvagyont nem akarom elherdálni, a cél az, hogy amíg a társulat működik, azt tisztességesen vigyük tovább törvényes kereteken belül. A törvény azt írja elő, hogy bizonyos határidőre be kell fizetnie, és ha ezt nem teszi meg, adók módjára kell behajtani. Az adók módjára való behajtás miatt áprilisban a helyi jegyzőnek átadtuk azoknak a névsorát, akik a december 20-án megküldött levélre sem reagáltak. Mindenki, aki úgy gondolta eddig, hogy a szomszédot, ismerőst becsapva azt javasolta, hogy ne fizessél, mert én sem fizetek, nem jól tette, a törvényben előírtaknak fogunk eljárni. A Jegyző Úr hatáskörében eljárva 2013. május 13-án a felszólításokat megküldte az érintettek részére. Tudomásom szerint a befizetési morál hasonló az előző évihez, változás nem igen történt a behajtási intézkedés foganatosítása ellenére sem. Tudjuk azt, hogy minden év áremeléssel történik, így történt ez a mi esetünkben is, a KÖVITE Plusz Kft. irányunkba a könyvelési díjat 2013. évre meg szerette volna emelni. Írtunk egy levelet Dr. Puskás János Ügyvezető Úrnak, melyben kértük, hogy az emelt díjat nem tudjuk bevállalni, hiszen a lakosság részéről a befizetési morál nem jó. Kérésünk meghallgatásra került, kérelmünket elfogadták, így továbbra is 80 ezer + áfa összeget kell fizetnünk a Kft. felé.”

A képviselő-testület a beszámolókat elfogadta. 


Tisztelt Keresztúriak!

Az oktatási intézményekben a számvetés ideje nem december végén, hanem a tanév befejeztével jön el. Fogadjanak el tőlem egy rövid beszámolót.
Az iskolában folyó munkáról

A 2012/2013-as tanév kissé döcögve indult. Mivel a felújítás pár nappal csúszott, ezért egy pósteleki kirándulással és sportnappal kezdtük az évet. Utána egy kívül-belül megújult iskolát vehettünk birtokba. A tanulás mellett rengeteg érdekes programunk volt. Ebből szeretnék egy kis ízelítőt adni a teljesség igénye nélkül. Októberben megtartottuk a hagyományos „Bemutatkozik az iskola” című műsoros estünket, mely most is nagy siker volt. Novemberben megrendeztük az immár hagyománnyá vált kistérségi alsós „Kapkodd a lábad!” elnevezésű sportvetélkedőt. Ebben a hónapban került sor az egészségnevelési hétre is. Decemberben minden pénteken adventi gyertyát gyújtottunk kis irodalmi műsor keretében. Megtartottuk a karácsonyi játszóházat és az ünnepi műsort. Februárban nagyszerűen sikerült a farsangi délután is. Nagy örömünkre a szülők is felléptek. Március 15. tiszteletére tanulóink színvonalas műsort adtak a községi ünnepségen. Áprilisban több szavalóversenyen is részt vettek a gyerekek Sarkadon, Vésztőn.  Májusban jól szerepeltek tanulóink a Keresztúr nevű települések iskoláinak vetélkedőjén. Jutalmul 3 napos kiránduláson vehettek részt, amibe egy ausztriai élménypark látogatása is belefért. A kistérségi atlétikai versenyen is jól teljesítettek tanulóink. Május 24-én tartottuk meg a gyermeknapot és a tavaszi fesztivált. Elmondhatjuk, hogy iskolánk életében ez volt eddig a legnagyobb rendezvény. Sok visszajelzést kaptunk arról, hogy a falu lakossága igen jónak találta a rendezvényt és kérték, hogy máskor is rendezzünk hasonlót.  Egy nagymama mesélte, hogy unokája aznap azzal ment haza, hogy ez volt élete legboldogabb napja. Ennél nagyobb dicséretet nem is kaphattunk volna. Az év végével eljön az iskolai kirándulások ideje is. Erről bővebben az alapítvány működésével kapcsolatosan számolok be. Természetesen a felsoroltak csak ízelítőt adnak abból, milyen és mennyi szabadidős tevékenységeket végzünk az iskolában a tanulás mellett, de soha nem feledkezünk meg arról, hogy az iskola elsősorban a tanulás, az ismeret szerzés  színtere.  Azonban az új köznevelési törvény a gyermek nevelésére helyez nagy hangsúlyt, amelyhez hozzátartozik a személyiség sokoldalú fejlesztése. Ehhez kellenek a változatos szabadidős programok. 

Mindenképpen meg kell említeni, hogy 2013. január 1-től intézményünket a Klebelsberg Intézményfenntartó Központ működteti és tartja fenn. Továbbra is társulásban vagyunk az okányi iskolával.

Sarkadkeresztúri Általános Iskolásokért Alapítvány működéséről

Alapítványunk a bevételeit a következőkből szerzi:

· Műsoros est bevétele

· Személyi jövedelemadó felajánlott 1 %-a

· Magánszemélyek adománya

· Pályázatok

A teljesség igénye nélkül a kirándulások támogatását szeretném bemutatni.

Erdei iskola (szállás, étkezés, autóbusz, fakultatív programok): 819 740.- Ft, szülői hozzájárulás: 146 000.- Ft, alapítvány hozzájárulása: 673 740.- Ft. Alsósok kirándulása Budapestre: 173 980.- Ft, szülői hozzájárulás: 120 000.- Ft, alapítványi hozzájárulás: 53 980.- Ft. A  „Kutakodj, okosodj”! vetélkedőn 29 gyermeket jutalmaztunk meg azzal, hogy elvittük őket Békéscsabára 3D-s moziba. Ennek a költsége: 59 300.- Ft. Alapítványunk ebben az évben is nyert az Élelmiszerbank által kiírt „Terülj-terülj asztalkám!”  pályázaton. Gyermeknapra tanulóink joghurtot, csokoládét, kekszet, majonézt és zöldborsót kaptak. Budapestről a szállítást Nagyné Bondár Anikó oldotta meg, amit ezúton is hálásan köszönünk neki. Alapítványunk fizeti a gyerekek utaztatását színházba, sportversenyekre, a tanulmányi versenyek nevezési díjait, jelmezeket, játszóházi kellékeket, díjakat, stb. Örülünk annak, hogy a szülők nagy része szívesen segít a rendezvények lebonyolításában, önkéntes közérdekű munkát végez, melyet szeretnék ezúton is megköszönni.

Tisztelettel: 

              Nagyné Nagy Katalin tagintézmény-vezető



[image: image11.png]


Május 27-én tartottuk a Gyermeknapot az óvodában. Ebben az évben is több program várt a gyerekekre. Lehetett kézműveskedni, agyagozni Falvai Ferencné Ella nénivel. Mikéné Juhász Anita szülő, csillám tetoválást készített a gyerekeknek. Ebéd után egy interaktív zenés előadáson szórakoztatta a gyerekeket Molnár Orsi énekes, előadóművész. Minden költséget az óvodai alapítvány finanszírozott. Germán János vállalkozó pedig egy-egy jégkrémmel lepte meg a gyerekeket. Ezúton is szeretnénk megköszönni mindenkinek, aki hozzájárult ahhoz, hogy jól érezzék magukat a gyerekek ezen a napon. 

Május 29-én volt a „Leg a láb” Művészeti Iskola vizsgabálja, amire az óvodásokat is meghívták, és felléphettek egy néptáncos kis produkcióval. Ezúton is szeretnénk megköszönni a szervezőknek, hogy meghívtak bennünket, és bemutathattuk produkciónkat. Nagyon ügyesek voltak a gyerekek!
Május 31-én, a Sportcsarnokban került megrendezésre az óvodai ballagás. Ebben az évben 8 ballagó gyermekünk volt. A hagyományokhoz híven, kis műsorral készültek a gyerekek, majd elbúcsúztak az óvodától, egymástól egy-egy verssel, dallal. A Szlovák Nemzetiségi Önkormányzat és Orodán Istvánné képviselő asszony egy-egy kis ajándékcsomaggal lepte meg a ballagó gyerekeket. Köszönetünket fejezzük ki a gyerekek és a szülők nevében is!

Június 7-én a Nyíregyházi Vadasparkban egy nagyon kellemes napot töltöttünk el a gyerekekkel és a szülőkkel együtt. A gyerekek költségét (utazás és belépő) az óvodai alapítvány fizette.



[image: image15.wmf]„Minden csepp vér,

sok könnycseppet szárít.

Minden csepp, életet,

örömöt fakaszt.”

2013. június 20-án, csütörtökön a Községi Könyvtárban megtartott véradáson 31 fő vett részt.

Köszönjük véradóink önzetlen segítségét!

A legközelebbi véradás: 2013. szeptember 10-én, kedden 8:00 – 12:00 óráig.

15. éves évforduló

A Mozgáskorlátozottak helyi csoportja 2013. június 22-én tartotta közgyűlését és fennállásának 15. éves évfordulóját Szekeres Mária csoportvezető vezetésével. A csoportvezető beszámolt a csoport alakulásáról, mely 1998. június 23-án jött létre. Beszélt az a lakás akadálymentesítés változásáról, arról, hogy községünkben nagyon sok embernél végzett környezettanulmányt, ami azt jelenti, hogy a lakás akadálymentesítésével, átalakításával az emberek életvitele megváltozott, önállóbbá vált. Az elhangzottakat számokkal is alátámasztotta: az akadálymentesítéssel szerzett támogatás összesen 34.600.000.- Ft értéket jelent a lakosság körében. Javaslatára a mozgáskorlátozottak 300.000.- Ft-os személygépkocsi vásárlásához 22 fő jutott. Segítőinek a munkáját emléklappal köszönte meg. Bemutatta a Mozgáskorlátozottak Dél-alföldi Regionális Egyesülete újonnan megválasztott vezetőit, és elhangzott az is, hogy generációs változás történt az egyesület életében. A közgyűlés ebéddel és zeneszolgáltatással ért véget. Nagyon sok mindenkitől támogatást kapott a helyi csoport, vezetője Szekeres Mária, aki ezt a csoport tagjai nevében is mindenkinek megköszöni.  

Közfoglalkoztatás

Ezúton tájékoztatom a regisztrált munkanélkülieket, valamint az Önkormányzatunknál foglalkoztatást helyettesítő támogatásban (FHT) részesülőket, hogy a közeljövőben közfoglalkoztatási program indul. A közfoglalkoztatásra jelentkezni lehet Lukács Istvánné személyügyi főelőadónál, valamint Bakucz Péter polgármesternél július 20-ig.

„Belvízrendezés az élhetőbb településekért” projekt

Fenti nevezetű projekt kapcsán Sarkadkeresztúr községben mintegy 667 fm nyílt, illetve 1590 fm zárt csapadék- és belvíz elvezető árok került felújításra és megépítésre (Gárdonyi u., Hunyadi u., Ady E. u. Táncsics u., Vörösmarty út, Rákóczi út). A projekt mintegy 90 – 95 %-ban van megvalósítva jelen pillanatban. Meg szeretném jegyezni, hogy a projekt 2005 februárjáig nyúlik vissza, amikor Sarkadkeresztúr Község képviselő-testülete döntött arról, hogy csatlakozik Békés megye és további 10 településének belterületi vízrendezési programjának megvalósításához – a projekt gazdája a Békés Megyei Önkormányzat lett. Még ebben az évben elkezdődött a megvalósíthatósági tanulmány- és az elvi engedélyezési tervdokumentáció kidolgozása. 2009-ben a Békés Megyei Önkormányzattól – Kondoros Nagyközség „örökölte meg” a projektet ügyes – bajos dolgaival. A projekt Kondoros Nagyközség gesztorságával és további 15 településsel nyert támogatást 2012-ben. Sarkadkeresztúr község mintegy 44.182.722.- Ft támogatásban részesült, melyben a települési önerő – 15 % - is benne foglaltatik. A munkálatok során kiderült, hogy a régi tervek alapján, mellyel nyert a pályázat – 40 db víznyelő és 3 db tiltó csőáteresz is megépítésre kerül – kevésnek fog bizonyulni és az érintett utcákban lakóingatlanok fognak veszélybe kerülni a víz el nem vezetésből kifolyólag. Az Önkormányzat kezdeményezte a műszaki ellenőr és a támogatást megítélő Irányító Hatóság felé további víznyelők megépítését a problémák megoldása végett. Jelzésünk meghallgatásra lelt, így amint látható már elkezdődött 18 db plusz víznyelő utólagos megépítése a kritikus helyeken. Reményeink szerint a víznyelők telepítésével és az utcák tereprendezésével valóban eléri célját a fenti elnevezésű projekt.

                                       Bakucz Péter polgármester 
ANYAKÖNYVI HÍREK
Halálesetek: Kubik Istvánné (Juhász Mária 1953), Szabó Gyula (1955), Török Sándor (1953).

Nehéz a búcsú, de a gondozott sírok mutatják, hogy halottaink emléke szívünkben él tovább. A Képviselő-testület őszinte részvétét fejezi ki az elhunyt hozzátartozóinak. 
Születés: Gazsó László és Fodor Renáta lánya Maja
A szülőknek gratulálunk, sok boldogságot kívánunk gyermekük felneveléséhez. 

Tisztelt Régi és Új Vásárlóim!

Ezúton szeretném Önökkel, Veletek közölni, hogy
Medgyesi Market nevű

üzletemet 2013.07.08-án  megnyitottam!

Az üzletben kapható:

     
 kenyér, tej, tejtermékek, felvágottak, üdítők, sörök, borok,  pálinkák, édességek, fűszerek, zöldségek, gyümölcsök, vegyi áruk, törpi-szörpi, szódavíz, és még sok minden más, ami egy bevásárláshoz szükséges! Ezen kívül kaphatók még nálunk selyemvirágból koszorúk, sírcsokrok. Rendelést felveszünk élővirág csokrokra és koszorúkra is! Udvarias kiszolgálással várjuk minden kedves vásárlónkat!


Nyitva tartás: hétfőtől péntekig: 6 – 17 óráig


Szombaton: 6 – 12 óráig


Vasárnap: 8 – 12 óráig


Sarkadkeresztúr, Vörösmarty út 59.

                                                          Nagyné Bondár Anikó
A  F A L U N A P O N 

Érdemes minket meglátogatni!
Gyógyuljon a mágnes erejével!
Mágneses ékszerek AKCIÓS áron
már 1000 Ft-tól.
Bőrcipők, papucsok 2000 Ft-tól
Olvasószemüvegek: egyet fizet, kettőt vihet!
Szeretettel várjuk Önöket!
Tisza Plusz Ortopédtechnika Kft.

     Megpihent a dolgos jó apai szív,

     Áldás és hála övezi e sírt.

      Szerető férj voltál, drága édesapa és nagyapa, 
      Bánatos családodnak most őrangyala.

      Hiányodat feldolgozni nem lehet,

      Csak próbálkozunk élni, nélküled.

Fájó szívvel   emlékezünk

               Győrfi Imre

               Wesselényi u. 6.  sz. alatti lakos

                           halálának
            1. évfordulójára

                                   A gyászoló család

A K C I Ó 

A KERÉKPÁR SZAKÜZLET 
ÉS SZERVÍZBEN! 
Sarkad, Vécsey u. 25.

„26-28”-as kerékpárok, cruiserek és alkatrészek akciós áron, nagy választékban, garanciával kaphatók.

Kerékpárok javítását, elektromos és motorkerékpárok kerekeinek javítását, centírozását rövid határidővel vállaljuk.

Erzsébet utalványt elfogadtunk.

Nagy Imre Sarkad, Vécsey u. 25.

Tel: 271-524, mobil: 30/742-1499

Keresse üzletünket a Facebookon is!
VÁLASSZA A

 HELYI KÁBELTÉVÉT

59 CSATORNA A KÁBELTÉVÉN!

1. CSOMAG: 1.600 Ft/hó

25 közkedvelt TV csatorna

2. CSOMAG (Az 1. csomagot is tartalmazza): 3.300 Ft/hó

Összesen 56 TV csatorna

3. CSOMAG (Az 1- 2. csomagot is tartalmazza):  3.800 Ft/hó

Összesen 59 TV csatorna

DIGITÁLIS ÉS HD CSATORNÁK

Várhatóan 2013 végétől!

 Az arra alkalmas modern készülékeken ezek a csatornák digitálisan – és amelynek létezik ilyen változata - HD felbontásban is foghatók lesznek. Ezért nem kell majd külön fizetni.


INTERNET CSOMAGOK

            5 Mbps: 3950 Ft, 

          10 Mbps: 5400 Ft.
ÚJ!
20 Mbps sebességű Internet-hozzáférés!

A kábeltévés szolgáltatásra is előfizető Internetes ügyfeleink június 1-től kétszeres letöltési sebességet élvezhetnek.

Így a 3960 Ft-os csomagban 5 helyett 10 Mbps, az 5400 Ft-os csomagban 10 helyett 20 Mbps ezután a letöltési sebesség

ÚJDONSÁG: TELEFON A KÁBELEN!

Megkezdtük a telefonszolgáltatás nyújtását a kábelhálózaton. A telefonkapcsolat Internet alapú, modem szükséges hozzá, de az Internet-előfizetés nem feltétel.

66-os körzetszámú, normál hatjegyű telefonszámokat adunk ki. A számhordozás megoldható, külön egyszeri költséget jelent.

A havi alapdíj 700 Ft. A hívások kezdeményezéséhez előre kell feltölteni az egyenleget, ez adja a lebeszélhető keretet. A feltöltés ezer forintos (1000, 2000, 3000, stb.) egységekben történhet. Az egyenleg az Interneten keresztül folyamatosan figyelhető.

A szolgáltatói körbe tartozó számok ingyen hívhatók, egyéb vonalas számok alacsony percdíjjal.

Nincs hűségnyilatkozat, kötbér.
Nincsenek rejtett költségek, apró betűs feltételek.
Bármikor lemondható, szüneteltethető, változtatható.
Gyors és ingyenes hibaelhárítás.
Helyben van, könnyen elérhető.
Megrendelés és további információ: 

Jel-Kép Kábeltelevízió

 Tel.: 427-353, 70/511-3330
e-mail: remete@jel-kep.hu
A Békés Megyei Tűzmegelőzési Bizottság közleménye

A szabadtéri tüzek megelőzéséért

A korábbi évek tapasztalati azt mutatják, hogy a tavasz beköszöntével Békés megyében is ugrásszerűen megnő a szabadtéri tűzesetek száma. Hétvégéken, a kellemes időben sokan választanak szabadtéri programot; főznek, kerti munkát végeznek, esetleg elszáradt növényi hulladékot égetnek. A szeles időjárás azonban hozzájárul a szabadtéri tüzek kialakulásához, melyek a korábbi években, megyénkben több ezer hektárnyi területet perzseltek fel. Tavaly 1630 tűzesethez vonultak a megyei tűzoltók, ebből 680 volt szabad területen keletkezett tűz, további 117 esetben tévesen bejelentett területtűzről volt szó. Ahogy a számok is mutatják, a vonulási statisztikában drasztikusan megemelkedik a beavatkozások száma, a megye tűzoltó egységei gyakran megerősített szolgálattal dolgoznak.
A Békés Megyei Katasztrófavédelmi Igazgatóság és a Békés Megyei Tűzmegelőzési Bizottság ezért fokozott odafigyelést kér a lakosságtól! 

Mindenki legyen tekintettel az esetlegesen érvényben lévő tűzgyújtási tilalomra és a tűzgyújtási szabályokra! 

A tűzvédelmi szabályokat akkor is be kell tartani, amennyiben nincs tűzgyújtási tilalom.

A jogszabályi előírások szerint (306/2010. (XII.23.) kormányrendelet a levegő védelméről) a tarlóégetés TILOS!
Kivételt jelent a növény-egészségügyi hatósági elrendelés. Azonban ebben az esetben is be kell tartani a jogszabályi előírásokat:
- az Országos Tűzvédelmi Szabályzat értelmében a tervezett égetés helyét, időpontját és terjedelmét a megkezdés előtt legalább 24 órával az illetékes hivatásos tűzoltó-parancsnokságságnak írásban be kell jelenteni. A tarlót szabályos égetésnél körül kell szántani, fásításoknál védősávot kell biztosítani. A tarlóégetés időtartamára tűzoltásra alkalmas eszközökről kell gondoskodni, és legalább egy traktort ekével a helyszínen kell készenlétben tartani. A tarló- vagy a növényi hulladékégetés célját szolgáló tüzet őrizetlenül hagyni tilos, és veszély (például élénkülő szél) esetén, vagy ha a tűzre már szükség nincs, azonnal oltani kell.

Az égetés befejeztével a helyszínt gondosan át kell vizsgálni, hogy ne maradjon parázslás, vagy izzás. Az égetés befejeztével a helyszínt gondosan át kell vizsgálni, hogy ne maradjon parázslás, vagy izzás. - A tűzvédelemről szóló 1996. évi XXXI. törvény szerint az, aki a beavatkozást igénylő eseményt szándékosan okozta, köteles a tűzoltással, műszaki mentéssel kapcsolatosan keletkezett költségek megtérítésére.
A Békés Megyei Katasztrófavédelmi Igazgatóság a tűzoltással, műszaki mentéssel kapcsolatosan keletkezett költségeket minden esetben megtérítteti, ha bebizonyosodik, hogy a tüzet szándékosan okozták. A 259/2011. (XII.7.) kormányrendelet értelmében, aki a termőföld védelméről szóló törvényben előírt hasznosítási, vagy mellékhasznosítási kötelezettség elmulasztásával a tűzesetek megelőzéséről nem gondoskodik 60 ezer forinttól 200 ezer forintig terjedő tűzvédelmi bírsággal sújtható.

Ifjúsági- Közösségi Színtér
Június 27-én átadásra került a Széchenyi u. 4. sz. alatti szolgálati lakásban az Ifjúsági- Közösségi Színtér. Az ingatlan a Gyerekesélyes Program keretében került felújításra, melyre mintegy 4.200 ezer forint támogatást ítélt meg a Többcélú Kistérségi Társulás. A megnyert támogatás felett az önkormányzat is kivette a részét úgy finanszírozás, mint a közfoglalkoztatottak, a házibrigád vonatkozásában. Elképzelésünk alapján a megújult ingatlan a 0-18 éves korosztályt fogja szolgálni, szervezett programok és a fiatalságra bízott önszerveződés alapján. Szervezett programok keretén belül támogatást nyertünk Baba-Mama Klub működtetésére, valamint kézműves foglalkozásokra, filmklub beindítására. Várjuk az érdeklődőket, bízunk benne, hogy a beruházás eléri a célját. 





            PÉNTEK

18.30-20.00

GARÁZS BEAND műsora

20.30-22.30

KENTON zenekar fellépése

        SZOMBAT

12.00-12.05

Megnyitó – Bakucz Péter polgármester

12.16-13.45
Nótacsokor – Fekete Zoltán, Szappanos Gáborné,

nótaénekes és barátai, kíséri: Ötvös László és zenekara
14.00-14.15

Rúdtánc –Nyugdíjasok Érdekvédelmi Egyesülete
14.20-15.00

Varga István műsora


15.10-15.20

Óvodások műsora

15.30-16.00

Román Nemzetiségi Önkormányzat műsora

16.10-16.20

Banyatánc – Mozgáskorlátozottak 

Helyi Csoportjának műsora

16.30-17.00

„Leg a láb” Művészeti Iskola bemutatója

17.10-18.00

„Én hangom” Békési énekverseny fellépőinek 

műsora

18.10-19.10

Csökmei Gábor és zenekara játszik

19.15-19.50

Technikai szünet

20.00-21.00

BUNYÓS PITYU műsora

21.10-21.30

SÁRKÁNYLÁNYOK Tűztánca
21.40


Utcabál a SZTOJKA Fiúkkal
HÁTTÉRPROGRAMOK

· játszóház a sportcsarnokban

· Boldogné Horváth Ilona kiállítása a sportcsarnokban

· Tisza Plusz Ortopédtechnika Kft. bemutatója
· póni lovaglás
· akupunktúrás bemutató (rehab. eszközbemutató)

· ugrálóvár, körhinta, céllövölde

· arcfestés, csillámtetkó

Kiadja: Sarkadkeresztúr Község Önkormányzata Felelős szerkesztő: Dr. Tóth Albert jegyző. Szerkeszti: Czégény Lajosné. A Keresztúri Hírek bejegyzett nyilvántartási száma: 2.2.4/338/2/2002.

